Ժամանակ անց, նկատեցի, որ նմանապէս մտածողները, Հայաստանի ազատական ուժերու համակիրներն են: Ազգային ուժ համարուող Հանրապետական կուսակցութեան նախագահ, նախագահութեան թեկնածու, եւ ապա հանրապետութեան նախագահ Սերժ Սարգսեան, որ ի բնէ պիտի հակադրուէր. ներազգային քաղաքական մրցակից, Լեւոն Տէր Պետրոսեանին, փաստեց որ վերջինիս ուսմունքի հարազատ ներկայացուցիչն է: Ուրեմն, ինչո՞ւ են ձախն ու աջը, սոցիալիստն ու լիբերալը, շատ ձախ գացածն ու քիչ մը ներս մտած աջը, ու չեմ գիտեր ի՜նչ անուանումներ ունեցող ու քաղաքական դերասանութեամբ զբաղող տարբեր կոյսերը: Ի դէպ՝ կոյս=կողմ, կուսակցութիւն=կողմակցութիւն: